Nemesio Mogrobejo

Nemesio Mogrobejo Abasolo (Bilbo, 1875eko martxoaren 25a - Graz, 1910eko apirilaren 6a) euskal eskultorea izan zenAlfonso Saiz Valdivieso: "Nemesio Mogrobejo. La escultura en carne mortal". Bilbo: 2006. .

 Biografia 
Bilboko Zazpikaleetan jaioa, Nemesio Valentín Mogrobejo Buon eta Nicolasa Abasolo Zalabarriaren hamargarren seme-alaba izan zen.

Bilboko Arte eta Lanbide Eskolan sartu eta Ángel Larroque ezagutu zuen. Biek Anselmo Guinea izan zuten maisu bertan. 1894an, Larroquerekin batera lortutako Bizkaiko Foru Aldundiak emandako beka bati esker, Parisera joan zen ikastera. Bertan Ignacio Zuloaga, Pablo Uranga eta, batez ere Francisco Durrio ezagutu zuen. Azkena etxekide zuenwww.bilbao.net.

Parisko Colarossi akademiaren gaueko klaseetan, 1896an Paula Scheneck austriarra ezagutu eta biak harremanetan hasi ziren. Beka amaitu ondoren elkarrekin bidaiatu zuten Espainia eta Alemanian zehar eta Bruselara joan ziren bizitzera non semea izan zuten. 1898ko ekainaren 7an ama-semeak hil eta, une latzak pasa ondoren, maitalearen hilobia zizelkatzeari ekin eta urtebete geroago  aurkeztu zuen Vienan Idazle asko: "Nemesio Mogrobejo. Su vida y sus obras". Bilbo: 1972.

Auguste Rodin-en lana ezagutu ondoren, Mogrobejok akademizismoa utzi eta korronte berriak landu zituen. Garai hartan ere, abizenaren "v" kendu eta "b" erabili zuen.

Larroquerekin beste beka bat lortu eta Italiara joan zen lau urtez. Erroman eta Florentzian modernismo izan zen nagusi haren lanetan.

1908an Arrue anaiekin batera El Coitao aldizkari satirikoa sortu zuen Bilbon.

Bartzelonan brontzezko eskulturak egiteari lotu eta, aurretik zuen birikeria okerragotu egin zitzaion. Toskanan egonaldi bat egin ondoren, heriotza gertu zela sumatu eta Grazera joan zen hiltzera, Paula bere amodioarekin batera.

Bertan 1910eko apirilaren 6an hil eta Bilbon zeuden bere lagunek heriotzaren berri jakinda, erakusketa antolatu zuten, Juan de la Encina kritikariak gidatua.

Orduan Miguel de Unamunok honela deskribatu zuen:Miguel de Unamuno. "Sensaciones de Bilbao". Hermes aldizkariaren saiakera-bilduma

 Lan nagusiak 
 Risveglio
 Eva
 Busto de Anselmo Guinea

 Hero y Leandro
 La muerte de Orfeo
 Busto de Alejandro Zaballa
 Busto de Salustiano Mogrovejo
 Panteón de la familia Gandarias

 Erreferentziak 

Kategoria:Bizkaiko eskultoreak
Kategoria:Bilbotarrak
Kategoria:XX. mendeko eskultoreak
Kategoria:XIX. mendeko eskultoreak
Kategoria:Modernismoko eskultoreak